John McGinn

John McGinn (* 18. október 1994, Glasgow, Škótsko) je škótsky profesionálny futbalista, ktorý hrá ako záložník za klub Aston Villa, ktorému je kapitánom a za národný tím Škótska.

McGinn vyrastal vo futbalovej rodine. Svoju kariéru začal v St Mirren. V roku 2013 s nimi vyhral Škótsky ligový pohár, počas svojej prvej sezóny v seniorskom tíme. McGinn prestúpil do Hibernian v roku 2015 a vyhral s nimi Škótsky pohár v roku 2016 a postup v roku 2017.

V auguste 2018 prestúpil do do anglického klubu Aston Villa. Počas jeho prvej sezóny McGinn strelil víťazný gól, keď Villa vyhrala finále play-off EFL Championship a postup do Premier League. V júli 2022 bol vymenovaný za kapitána tímu.

McGinn reprezentoval Škótsko na úrovniach do 19 a 21 rokov. Svoj seniorsky debut absolvoval  v marci 2016. Odvtedy odohral za Škótsko viac ako 50 zápasov a reprezentoval krajinu aj na Majstrovstvách Európy vo futbale v roku 2020.

 Osobný život 
Vyrastal v Clydebanku, kde navštevoval St Columba's High School. John je tretím zo štyroch detí rodičov Stephena a Mary. Má dvojča Katie a jeho starší bratia Stephen a Paul sú tiež profesionálni futbalisti. Všetci traja bratia boli v určitej fáze svojej kariéry hráčmi St Mirren aj Hibernian. Ich starý otec Jack McGinn je bývalý predseda Celticu a prezident Škótskej futbalovej asociácie.

 Úspechy 
St Mirren

 Škótsky ligový pohár: 2012–2013

Hibernian

 Škótsky pohár: 2015 – 2016
 Scottish Premiership: 2016 – 2017

Aston Villa

 EFL Championship play-off: 2019

Individuálne

 Medzinárodný hráč roka SFWA (4): 2019 – 20, 2020 – 21, 2021 – 22, 2022 – 23
 Hráč sezóny Aston Villa: 2018 – 2019 
 Hráč sezóny Scottish Championship: 2016–2017  
 Hráč mesiaca Scottish Championship: november 2015, november 2016 

 Referencie 

 Zdroj 

Kategória:Hráči Majstrovstiev Európy vo futbale 2020
Kategória:Hráči FA Premier League
Kategória:Hráči Aston Villa FC
Kategória:Hráči Scottish Premiership
Kategória:Narodenia v 1994
Kategória:Futbaloví stredopoliari